**Forskningsetisk utvalg i instituttsektoren m/varamedlemmer**

**Referat møte 2-23 i Forskningsetisk utvalg i instituttsektoren**

**Tid: Torsdag 30.mai 2024 kl 09:00-11:00**

**Sted: Næringslivets hus, møterom Familien og Teams**

**Til stede**: Christian Hambro (leder), Martin Smestad, Sissel Beate Rønning, Hanne C. Kavli, Kjell Arne Hagen, Tore Skjetne (teams), Mia Røra (teams)

Sekretariat: Merete Kile Holtermann, Agnes Landstad (referent)

**Sakliste:**

**1-24 Godkjenning av innkalling og dagsorden**

**Vedtak:** *Innkalling og dagsorden godkjennes*

**2-24 Godkjenning av referat fra møte 2-23, 14.september 2023**

**Vedtak:** *Referat fra møte 2-23 godkjennes*

**3-24 Arbeid med grunnlovfesting av akademisk frihet**

Christian orienterte fra møte 14.mai om forskningens frihet i regi av Forskerforbundet og om EUs arbeid med akademisk frihet.

**Kommentarer:**

FEU er enige om at forskningens frihet er en dimensjon i vårt demokrati. Utvalget diskuterte i hvilken grad forskningens frihet er en konstant eller må være dynamisk, varierende med type forskningsinstitusjon og må avveies mot andre legitime hensyn som varierer over tid, som for eksempel samfunnssikkerhetsvurderinger som varierer med geopolitisk situasjon.

**Vedtak:**

*FEU foreslår for Forskerforbundet og studentorganisasjonene at de ber Stortinget anmode regjeringen om å sette ned et utvalg som skal vurdere om det bør lages en egen lov for forskningens frihet og om forskningens frihet bør grunnlovfestet. Arbeidet må hensynta ulikheter i de forskningsutførende institusjonenes samfunnsoppdrag og inkludere representanter fra disse inkludert FFA.*

**4-24 Plagiat-sakene i regjeringen – relevans for instituttene?**

 **Kommentarer:**

Instituttene diskuterer selvplagiering og selvsitering i kjølvannet av de mange plagiatsakene. Mange forskere, særlig unge, er bekymret for å gjøre feil. Noen setter et tydelig skille mellom hva som er publisert og ikke. Allerede åpent publisert materiale, skal ikke gjenbrukes. Instituttenes – kanskje særlig samfunnsvitenskapelig sektors - publiseringspraksis med prosjektrapport, ev populærvitenskapelig formidling og vitenskapelig publisering, gjør vurdering av grensegang mot selvplagiering komplisert. Viktig i alle artikler er å beskrive bakgrunns-IP. Gjenbruk av tekst i søknader er ok.

Både Fafo, IFE, SINTEF og Nofima forsøker å gå opp grensegangene.

**Vedtak:**

*Sekretariatet kontakter HKdir og ber om at de vurderer å lage en liten veiledning for forskere på grensegangene mot selvplagiering og plagiering.*

**5-24 Oppfølging av saker fra møte 14.sept 2023**

KI-teknologier: Martin orienterte om det videre arbeidet i IFE med chatrobot og CoPilot.

CoPilot/lokal versjon av GPT4 skaper nye problemstillinger mht deling av interne data – alle filer må struktureres og merkes. Det er viktig å følge utviklingen og jevnlig veilede ansatte på operasjonalisering og bruk.

EUs "Living guidelines on the responsible use of generative AI in research" (mars 2024) er god og erstatter instituttenes egne forsøk på å utvikle retningslinjer.

**Vedtak:**

1. *Sekretariatet deler EUs "Living guidelines on the responsible use of generative AI in research" (mars 2024) med alle instituttene*
2. *AI settes på agendaen i møte 2-24 slik at FEU oppdaterer seg på den raske utviklingen i bruk av AI*
3. *Sekretariatet kontakter FEK og ber dem vurdere konsekvensene av AI Act for norske forskningsmiljø*
4. *Martin vurderer om IFE kan dele deres oversikt over konsekvenser av å skru på CoPilot*

**6-24 Orienteringer**

Muntlig:

* Siste nytt fra instituttenes arbeid med forskningsetikk – bidrag fra FEUs instituttmedlemmer Fafo kombinerer årlig (obligatorisk) etikkseminar med sommerfest, i år med en juridisk veiledning fra Sikt og etisk veiledning fra NESH – veldig vellykket
	+ Cicero bruker erfaringer fra andre i sitt arbeid, fint at Fafo, Nofima, IFE og SINTEF deler
	+ Nofima har oppdatert de etiske retningslinjene (arbeid i Etisk Råd), bl.a. laget nye retningslinjer om eierskap i bedrifter – Mia deler de nye dokumentene med FEU når de er endelige
	+ IFE har gitt full opplæring til alle ledere i trakassering og i varsling, bl.a. god gjennomgang av håndtering av varslinger (advokatkontoret Hjort)
* Erfaringer med bruk av veilederen Ansvarlig internasjonalt samarbeid
* Nytt fra FEK
	+ Nye retningslinjer fra NENT er i ferdigstilling
	+ AI er tema for 2024 i FEK, flere gode seminarer på tema

**7-24 Aktuelle saker og dato for FEU møte 2/24**

 Neste møte er tirsdag 26.november kl 9.00-11.00 i Næringslivets hus

**8-24 Eventuelt**

Hvordan forholde seg til forskningssamarbeid med israelske miljø?

FEU diskuterte hvordan instituttene forholder seg til samarbeidet med israelske miljø nå, primært i EU-prosjekter. FEU legger til grunn at forskersamarbeid fortsetter, med mindre forskningsinstituttet bestemmer noe annet. Det er opp til instituttledelsen ved hvert institutt å bestemme hvordan en vil forholde seg til institusjonelt samarbeid. Overordnet mener FEU at det ligger til regjeringen å gjøre utenrikspolitiske vurderinger. FEU anbefaler instituttene å følge myndighetenes ev anbefalinger mht institusjonelt samarbeid, slik en også har gjort når det gjelder institusjonelt samarbeid med forskningsmiljø i Russland og andre land.